./data/stoa0045/stoa011/stoa0045.stoa011.perseus-lat2.xml
Ausonius, Decimus Magnus
quippe ita facundia antistas ceteris, ut sit formido rescribere: ita benigne           nostra conprobas, ut libeat non tacere, si plura de te praedicem, videbor mutuum scabere et           magis imitator tui esse adloquii quam probator, simul quod ipse nihil ostentandi gratia           facis, verendum est genuina in te bona tamquam adfectata laudare, unum hoc tamen a nobis           indubitata veritate cognosce, neminem esse mortalium quem prae te diligam; sic vadatum me           honorabili amore tenuisti